Diari Oficial de la Generalitat Valenciana


Sumari del DOGV 4250, del 16-05-2002 (2002/4800)

Notificació al senyor Enrique Aguilar Gabarda, en representació de Promociones Faitanar, SL. Referència número R-176/2000.
--------------------------------------------------------------------------------------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4800


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Enrique Aguilar Gabarda, en representació de Promociones Faitanar, SL. Referència número R-176/2000. [2002/Q4800]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Enrique Aguilar Gabarda, en representació de Promociones Faitanar, SL, avinguda d'Ausiàs March, 101-b (46682 València), la resolució del recurs d'alçada amb el número de referència interna R-176/2000.
  
Resolució
  
Examinat el recurs d'alçada presentat pel senyor Enrique Aguilar Gabarda, en nom i representació de Promociones Faitanar, SL, contra la resolució del Servei Territorial d'Arquitectura i Habitatge de València, en l'expedient 46-1G-125/1999/021.
  
Antecedents de fet
  
1. El senyor Enrique Aguilar Gabarda, en representació de la mercantil Promociones Faitanar, SL, va presentar en el Servei Territorial d'Arquitectura i Habitatge de València, el dia 21 de maig de 1999, sol·licitud de qualificació provisional per a la construcció de 20 habitatges de protecció oficial de règim general en l'immoble situat en la localitat d'Aldaia, carrers Melitón Comes-Mestre Serrano.
  
2. En data 27 de setembre de 1999, la part sol·licitant formula escrit de desistiment de l'expedient i sol·licitud de devolució de les taxes d'habitatges de protecció oficial pagades, i que puja a un total de tres-centes cinquanta-quatre mil vuit-centes vuitanta-set (354.887) pessetes.
  
3. En data 18 de gener de 2000, el cap del Servei Territorial dicta resolució d'acceptació del desistiment formulat, i declara conclús el procediment.
  
4. En data 27 de març de 2000, i en virtut del que disposa la Llei 12/1997, de 23 de desembre, de Taxes de la Generalitat Valenciana, el cap del Servei Territorial dicta resolució denegatòria de la sol·licitud de devolució de taxes, en haver meritat la taxa en el moment del desistiment atés que ja s'havia produït en aqueix moment la prestació del servei o fet imposable.
  
5. Contra la citada resolució interposa recurs d'alçada el senyor Enrique Aguilar Gabarda en la representació que posseeix, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposa els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
3. Segons estableix l'article 79 de la Llei 12/1997, de 23 de desembre, de Taxes de la Generalitat Valenciana, constitueix el fet imposable de la taxa d'habitatges de protecció oficial la realització de les actuacions administratives conduents a l'atorgament de la qualificació provisional i definitiva dels citats habitatges.
  
4. L'article 9, punt quatre, de la citada Llei 12/1997, disposa que procedirà la devolució de la taxa quan aquesta s'haja ingressat amb caràcter previ a la utilització del domini públic, a la prestació del servei o a la realització de l'activitat que es tracte, i la dita utilització, prestació o realització no tinga finalment lloc per causes no imputables, directament o indirectament, al subjecte passiu.
  
5. Com a conseqüència dels dos fonaments de dret anteriors, el desistiment no pot entendre's inclòs en el supòsit previst en la Llei 12/1997, de Taxes de la Generalitat Valenciana, per a la devolució de les taxes ingressades amb caràcter previ a la prestació del servei, ja que s'exigeix com a requisit que no es pot prestar el servei per causa no imputable al subjecte passiu, la qual cosa no es compleix en aquest cas, ja que el desistiment es formula per l'interessat.
  
En virtut de tot allò que s'ha exposat, s'ha de concloure que el fet imposable de la taxa s'ha realitzat, i sorgeix per tant una obligació tributària per al peticionari del servei, i atés que la Llei 12/1997 preveu la devolució de la taxa només en els supòsits en què no arribe a produir-se la prestació per causa no imputable al subjecte passiu, en el present cas no procedeix la devolució de la taxa.
  
Establit tot el que s'ha exposat abans, i no havent aportat per la part recurrent cap prova suficient i adequada que desvirtue el contingut de la resolució impugnada, procedeix confirmar aquesta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Enrique Aguilar Gabarda en representació de la mercantil Promociones Faitanar, SL, contra la Resolució del Servei Territorial d'Arquitectura i Habitatge de València, de data 27 de març de 2000, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.